Lav et referat af nedenstående tekst:

Tekst:
Det bugner med julehjerter, guirlander og søde nisser på afdelingen for børnekræft på Aalborg Universitetshospital. Julen er, som bekendt, børnenes fest, og det skal ingen kræftsygdomme lave om på. I hvert fald ikke hvis det står til Ida Bischoff Larsen, der er en af afdelingens Kreahelte. - Julen er en helt særlig tid, og det er vigtigt for de børn, der er indlagt her, og også dem der  kommer her ambulant, at de får en følelse af, at det er jul. Ofte ser de bare de fire hvide vægge på den stue, de er på, siger hun. I december sørger Kreaheltene for, at der er julehygge til de børn, der ønsker det. Mandag er der julekonfekt på programmet, og det er noget, der falder i god jord hos de to piger, der er mødt op i værkstedet. Et frirum fra sygdommen Syvårige Julie Gade Jespersen har lymfekræft. Hun befinder sig lige nu på et stadie i sit behandlingsforløb, hvor hun skal have hyppige kemobehandlinger. Derfor tager hun næsten dagligt turen fra sit hjem i Thisted til sygehuset i Aalborg sammen med sin mor. - Jul, bagning, konfekt og at flette hjerter og alt det der, man nu plejer, det betyder noget for børn. Og når man skal være her så ofte, som vi skal, så kan man måske godt føle, at man går glip af det hele, siger Mette Gade Jespersen, der er mor til Julie. Derfor sætter hun stor pris på, kreaheltene tilbud med at julehygge med børnene. - Det betyder også, man får et frirum fra sygdommen. Vi snakker jo meget om symptomer, behandlinger og bivirkninger. Så det, at man kan komme ud af sit værelse og herind, hvor der er masser af kreative ting, det gør, at man kan komme lidt ud af sygdomsboblen, siger Mette Gade Jespersen. Savnet bliver mindre Treårige Alida Stuk var lige begyndt i børnehave, da hun fik konstateret Leukæmi. Nu har hun byttet legekammerater ud med hospitalsudstyr og lange køreture til Skejby Universitetshospital, hvor det meste af hendes behandling foregår. -  Når man kan lave sådan noget her, så kompenserer det lidt for de ting, man ved, hun går glip af nede i børnehaven. Så er savnet ikke så stort, siger Kristine Stuk, der er mor til Alida. Selvom meget af Alidas behandling finder sted i Aarhus, så tager familien forbi børneafdelingen i Aalborg, når chancen byder sig. - Vi bor lige i nærheden, så hvis hun skal have blod eller have taget blodprøver, så tager vi herind. Turen er ikke så lang, og Alida synes, atmosfæren er god her på Aalborg Sygehus. Og der er også altid nogen, der vil lege, ikke? spørger morgen henvendt til datteren, der svarer jo, uden at løfte blikket fra konfekt-kreationen. Kreaheltene laver kreative julesysler med børnene på Aalborg Universitetshospital hver mandag til onsdag frem til jul.

Referat:
Kreahelten på Aalborg Universitetshospital arbejder for at skabe juleglæde hos børnene, der er indlagt med leukæmi og lymfekræft.